જૂની ટર્મમાં રોડ બિલ્ડિંગ કમિટીના ચેરમેનના પુત્ર રોડના કામોનો પેટા કોન્ટ્રાકટ ધરાવતા હોવાનું આજે પણ મ્યુનિસિપલ વર્તુળોમાં છડેચોક ચર્ચાઇ રહ્યું છે. પૂર્વ ઝોનના અેક વોર્ડના ચાલુ કોર્પોરેટરના હાથ પણ પેટા કોન્ટ્રાકટમાં રંગાયેલા છે. આ ઉપરાંત મ્યુનિસિપલ સેક્રેટરી ઓફિસના એક સેવા નિવૃત્ત ઉચ્ચ અધિકારીના પુત્રની પણ સંડોવણી સામેેલ હોવાની વ્યાપક ચર્ચા ઊઠી છે. ભાજપના કેટલાક વોર્ડના પ્રમુખ કે મહામંત્રી પણ રોડના કામો સાથે સીધી કે આડકતરી રીતે જોડાયેલા છે. આ બધા કારણસર રોડનો ભ્રષ્ટાચાર ભવિષ્યમાં અટકશે કે કેમ ? તે પણ એક મોટો સવાલ છે.